Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Useita israelilaisia loukkaantui väkivaltaisuuksien piinatessa Israelia.
Jännitys kiristyy Libanonin ja Israelin välillä.
Hizbollah otti vastuun Israelin armeijaa vastaan suunnatusta pommista.
Saudi-Arabia sulki Iranin-lähetystönsä. Maat ajautuivat välirikkoon.
Palestiinalainen mies puukotti israelilaissotilasta aamulla -
Länsirannalla lähellä Gush Etzionin asutusta.
Palestiinalaisten väkivalta israelilaisia vastaan -
jatkuu jo neljättä kuukautta.
Paikalla olleet armeijan joukot ampuivat hyökkääjän.
Sotilas sai lieviä vammoja. Hänet kuljetettiin Jerusalemiin sairaalaan.
Eilen illalla sattui toinen tapaus -
Jerusalemin keskustassa raitiovaunupysäkillä, -
kun Itä-Jerusalemin palestiinalainen yritti puukottaa israelilaisia.
Rutiinipartiossa olleet poliisit huomasivat hyökkääjän, -
joka herätti heidän epäilyksensä. He lähestyivät miestä, -
jolloin palestiinalaismies veti puukon esiin ja yritti puukottaa poliiseja.
Hyökkääjän heiluttaessa puukkoaan poliisit ampuivat tätä alavartaloon.
Mies loukkaantui kohtalaisesti.
Poliisin tiedottaja Micky Rosenfeld kertoi iskun jälkeen, -
että tapauksessa loukkaantui lievästi kaksi israelilaista.
Molemmat kuljetettiin sairaalaan hoidettavaksi.
Poliisi vastasi hetki sitten terrori-iskuun -
Jerusalemin keskustassa raitiovaunulinjalla.
Palestiinalainen yritti puukottaa kahta israelilaista.
Molemmat loukkaantuivat lievästi. Heidät vietiin sairaalaan.
Terroristi pidätettiin paikan päällä ja kuljetettiin sairaalaan.
Palestiinalaisten lähes päivittäisissä puukotus-, yliajo- ja ampumaiskuissa -
on kuollut lokakuusta alkaen 21 israelilaista ja USA:n kansalainen.
Tilanteen pelätään kiristyvän edelleen.
Palestiinalaisten edellinen kansannousu -
päättyi 10 vuotta sitten. Nykyisen väkivalta-aallon alettua -
palestiinalaisia on kuollut yhteensä 132, -
joista 82 on luokiteltu terroristeiksi.
Loput kuolivat väkivaltaisissa yhteen- otoissa Israelin turvavoimien kanssa.
Sitten Pohjois-Israeliin.
Israelin Libanonin-vastaisella rajalla räjähti tienvarsipommi.
Kohteena oli Shebaan maatilaseudulla ollut Israelin sotilasajoneuvo.
Israel vastasi pommi-iskuun -
tulittamalla islamistisen Hizbollahin tukikohtia Etelä-Libanonissa.
Rajan lähellä sijaitsevalla leirillä asuvat Syyrian pakolaiset -
pakenivat paikalta tilanteen kiristymisen pelossa.
Loukkaantumisia ei tullut tietoon pakolaisten keskuudessa.
Kolme tai neljä kranaattia osui lähellemme.
Kaikki ihmiset pakenivat.
Joka puolella oli savupilviä.
Haluamme pakoon pommituksilta.
- Loukkaantuiko kukaan? Ei, kiitos Allahin.
Iranin tukema shiialainen Hizbollah-järjestö -
otti vastuun pommituksesta.
Isku oli ilmeisesti vastaus Hizbollahin merkittävän johtohahmon -
Samir Kuntarin viimekuiseen murhaan Syyriassa.
Siitä on syytetty Israelia.
Hizbollahin tv-kanava Al-Manarin uutisankkuri -
luki uutisissa Hizbollahin antaman lausunnon, -
jossa ryhmä väitti tuhonneensa onnistuneesti -
Israelin armeijan ajoneuvon.
Myötätuntoisimman ja armollisimman Allahin nimessä, -
olkoon rauha kanssanne. Islamilaisen vastarinnan lausunnossa sanotaan: -
Pyhän Allahin nimessä, maanantaina 4.1.2016 klo 15.10 -
marttyyri Samir Kuntarin islamilaisen vastarinnan ryhmä -
räjäytti suuren pommin miehitetyn Libanonin Shebaan maatila-alueella.
Kohteena ollut Israelin panssariajoneuvo tuhoutui, -
ja sisällä olleet henkilöt haavoittuivat.
Israelin armeijan tiedottajan mukaan -
Israelin joukoissa ei ollut loukkaantuneita.
Saudi-Arabia katkaisi suhteensa Iraniin sen jälkeen, -
kun vihainen iranilaisväkijoukko oli hyökännyt -
saudien Iranin-suurlähetystöön Teheranissa varhain sunnuntaina.
Hyökkäystä edelsi -
Iranin korkeimman johtajan ajatollah Ali Khamenein ennuste -
"jumalallisesta kostosta", mikä seuraisi siitä, -
kun Saudi-Arabia teloitti shiialaisen uskonoppineen.
Tämä oli vastustanut suorapuheisesti -
Saudi-Arabian sunnalaista hallitsijaperhettä sekä tukenut Irania.
Näiden tosiasioiden valossa -
Saudi-Arabia ilmoittaa katkaisevansa diplomaattisuhteensa Iraniin -
ja vaatii suurlähetystön diplomaattien ja muun henkilökunnan poistumista -
kahden vuorokauden sisällä.
Suurlähettiläs on saanut määräyksen ilmoittaa asiasta.
Emme aio sallia Iranin horjuttaa turvallisuuttamme.
Emme myöskään salli Iranin -
mobilisoida tai perustaa terroristisoluja -
maahamme tai liittolaismaihimme.
Iran hylkäsi Saudi-Arabian toimet, joiden seurauksena -
muutkin sunnimuslimivaltiot ovat jo ryhtyneet katkomaan Iran-suhteitaan.
Iranin ulkoministeriö yritti kiireesti vakuuttaa muita maita -
Iranin kyvystä suojella alueellaan olevia suurlähetystöjä.
Se, mitä tapahtui Saudi-Arabian suur- lähetystölle, ei ollut ennakkotapaus.
Muuallakin maailmassa on ollut samankaltaisia tapauksia.
Asemamaalla on kansainvälisiin sopimuksiin perustuvia velvoitteita.
Iran on toiminut velvollisuuksiensa mukaisesti -
ja pyrkinyt valvomaan yleistä mielialaa.
Iran on sitoutunut -
suojelemaan diplomaattisia lähetystöjä ja diplomaatteja -
kansainvälisten sopimusten mukaisesti.
Mutta koska Saudi-Arabia haluaa taata -
oman selviytymisensä alueellisten jännitteiden keskellä, -
se on siksi käyttänyt tätä tapausta tekosyynä -
kiristääkseen jännitteitä ja konfliktia.
Näiden kahden aluemahdin välinen kriisi ei ole suinkaan uusi tilanne, -
sillä Iran ― joka pitää itseään shiiamuslimimaailman johtajana ―
ja Saudi-Arabia ― joka näkee itsensä sunnimuslimien johtajana ―
ovat käyneet sijaissotia ympäri Lähi-itää, -
mm. Syyriassa, Irakissa ja Jemenissä.
Iranin ja Saudi-Arabian välirikko on huolestuttanut kansainvälistä yhteisöä.
USA, EU ja muut suurvallat ovat vaatineet Irania ja Saudi-Arabiaa -
estämään tilanteen pahenemisen ja ryhtymään dialogiin.
Olemme huolestuneita tilanteesta.
Iranilaisten ja saudien on saatava tilanne rauhoittumaan.
Vaadimme osapuolilta pidättyvyyttä ja sitä, etteivät ne lietso -
lisää jännitteitä alueella, jossa jännitystä ilmenee jo muutenkin.
Kehotamme molempia maita ryhtymään dialogiin.
Vetoamme Saudi-Arabiaan ja Iraniin, -
että ne käyttäisivät kaikki vaihtoehdot suhteidensa parantamiseksi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään torstaina!
Suomennos: Sirpa Bågman